洪皓
彦清打球
三伏击球暴气和，汗马良劳戛玉珂。
残形伤目未尝虑，裸颠垢面服皮鞾。
列骑骎骎有仲下，王孙上驷金盘陀。
矫如跳丸升碧汉，坠若流星落素波。
分明较胜各驰逐，雷奔电掣户相摩。
天下固自有于乐，但么此乐无以过。
有时雌雄久不决，载渴载饥日忽蹉。
或胜或败何所竞，屈膝进酒方骈罗。
击鼓横笛歌且舞，观者如堵环青娥。
抑尊礼卑浑不顾，一时快意遑恤它。
景云贵戚尤好此，贞元方镇亦同科。
柳泽韩愈犹进谏，况乃高名欲戢戈。
莫言得之自马上，连朝肄忌恐伤我。
韩柳二书戒驰骋，愿寘左右日吟哦。
留心经史修远业，黑头侍宴朱颜酡。